Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5610

(2) Az atlanti-óceáni szardínia tekintetében, az egyrészről a Spanyolországban, másrészről a jelenlegi Közösségben alkalmazandó irányadó árakat 10 éves szakaszban, az 1984. évi árak alapján, a földközi-tengeri szardínia irányadó árának szintjével össze kell hangolni, egymást követően az összehangolás irányában tett egyes lépések előtt alkalmazandó, említett irányadó árak közötti különbség egytizedével, egykilencedével, egynyolcadával, egyhetedével, egyhatodával, egyötödével, egynegyedével, egyharmadával és felével; az e számításból következő árat a következő halászati évre vonatkozó irányadó ár esetleges kiigazítása alapján arányosan módosítani kell; a közös árat az összehangolás irányában tett tizedik lépés időpontjától kezdve kell alkalmazni.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes